Pleurotus columbinus

Pleurotus columbinus Pleurotaceae familiako onddo espezie bat da.

 Deskribapena 
Kapela: 5 eta 15 cm bitarteko diametrokoa, barraskiloaren itxuran, leuna; urdin-arbel kolorekoa edo gris- berdexka; ertza beherantz biribildua.

Orriak: Estu, desberdinak, ez oso zabalak, aurreko muturrean mehetuak oso dekurrenteak; zurixkak, ertza osoa.

Orri dekurrenteak: Hanka ukitzeaz gain beherantz jarraitzen duten orriak.

Hanka: 6 eta 12 cm bitarteko garaierakoa eta 1 eta 1,4 cm bitarteko diametrokoa,. Betea, laburra, zeiharra, eszentriko edo alboan, oso gutxitan erdian, goiko aldea loditua edo ia tuberkulu bereizezin batera murriztua, biluzik edo iletsua oinarrian.

Haragia: Zuria, lodia, zaila. Usain arin samarrarekin, ez oso atsegina, zapore gozokoa.

Etimologia: Pleurotus terminoa grekotik dator, “pleuron”, “otós” hitzetatik, belarriaren antzeko kapela alboan jarrita, esan nahi du. Columbinus epitetoa latinetik dator, usoa esan nahi duen, “columba” hitzetik. Bere koloreagatik

 Jangarritasuna 
Jangarri ona.

 Nahasketa arriskua 
Zalantzarik gabe, Pleurotus ostreatus tipikoaren aldaera gisa onar daiteke, arre edo gris marroi kolorekoa inoiz ez gris-urdin kolorekoa.

 Sasoia eta lekua 
Udazkenean. Zuhaitzen enborretan, batez ere koniferoen egurretan.

 Banaketa eremua 
Kanada, Ameriketako Estatu Batuak, Mexiko, Europa, Errusia.

 Erreferentziak 

 Kanpo estekak 

Kategoria:Pleurotus
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Europako onddoak
Kategoria:Errusiako onddoak